Berlingske Tidende, 1832-10-13
London, den 5te October. Vor tildeels officielle Hoftidende (Court-Journal) indeholde følgende Betragtninger over Portugals Stilling. - Uagtet de smigrende Fremstillinger af Don Pedros Skjebne, som adskillige at vore offentlige Blade næsten daglig give, begynde dog nogle at hans varmeste og bedst underrettede Tilhængere at tvivle om en lykkeligt Udfald af Expeditionen. Planen til Feldttoget var udkastet under den, som det syntes velgrundede Forudsætning, at der i Portugal fandtes et stærkt Partie for Den Pedro, uden hvilket det vilde have været Daarskab at vove et sligt Foretagende. Med Hensyn hertil burde han være landet paa et Punkt af Kysten, som var det Sted nærmest, hvor Revolutions=Elementerne ere i den største Masse. Var Don Pedro landet bag Lissabons Klippe. (Cabo Rocca) saa kunde det constitutionelle Banner nu have vajet paa Forterne Belem og San Juligo. Derimod vendte han sig imod Oporto, og gav derved sin Modstander et Sandsynligt Haab om et heldigt Udfald: at han saa længe har været i Stand til at holde sig i sin nærværende Stilling, maa mere tilskrives de Miguelitiske Gene talers taabelige Blindhed og ubegribelige Uvirksomhed, end hans egne militaire Hjelpemidler. Om kort Tid vorder nu et Spørgsmaal afgjort, hvis Oplysning Europa med spændt Længsel venter, men selv om det skulde vorde Don Pedro mueligt, uanfægtet at tage Vinterqvarteer i Oporto (hvilket vi omtvivle, fordi det er Migueliternes Politik de brusquer Passaire), hvormed vil han da holde sin Armee, fra hvilken Kilde vil han tage den store Sum af 50,000 Pd. Sterl. maanedligen. Disse Spørgsmaal synes ikke lette at besvare. Virkeligen vilde de Constitutionelle, naar de nu skulle indskrænke sig til at holde Oportebesat, have gjort bedre i aldrig at forlade Azorerne. Saaledes som Tingene nu staae, viser den skeete Afvæbning af Oportos Befolkning kun altfor tydeligt, at man ikke kan stole paa deres Medvirkning. Om den fjendske, forbittrede Aand, som besjelet begge Partier, kunne blot de gjøre sig en rigtig Forestilling, der have taget nærmere Deel i de politiske Begivenheder, som have fundet Sted i Portugal siden Aaret 1820. Don Miguels Armee, bestaaer fornemmelig af de Corps, som under Revolutionskrigen, i Brasilien fægtede imod Keiseren, og eenstemmigen forbande ham. Ogsaa paa begge Flaader finde vi Mange, som i Amerika have fægtet paa det modsatte Partie, vi finde f. Ex. Capt. Crosbie, der nu har den samme Post under Adm. Sartorius, som han før havde under Lord Cochrane, ligeover for hans fordums Modstander, Joao Felix, paa det gamle Linieskib DouJoao Sexto. Naar vi mindes, at i Aaret 1823 Lord Cochrane, ombord paa Skibet Pedro Primeiro, der førte 68 Kanoner, med et udvalgt Mandskab af 600 Brittiske Søefolk, og understyttet af adskillige mindre Skibe, uagtet al sin Tapperhed og udmærkede Dygtighed, ikke var i Stand til at udrette noget Betydeligt imod den Portugisiske Eskadre - bestaaende af det samme Linieskib, Joao Sexto, 2 store Fregatter og adskillige Corvetter, da kunne vi vist ikke vente, at hvad der ei lykkedes Lord Cochrane, vil lykkes Adm. Sartorius. Den Miguelitiske Admiral, Joao Felix, er en erfaren og ypperlig Søemand, som vistnok vil holde sin Eskadre samlet, og da han stedse har staaet ligeoverfor Don Pedros Partie, har hans Troskab bestaaet enhver Prøve. Don Miguels Agenter i England have tilsendt ham to gode Dampskibe. Den Overlegenhed, som Sartorius's Dampskibe hidtil gave ham, er altsaa neutraliseret, og skulde den Miguelitiske Eskadre vove et Slag, da er dens Overmagt, om Skibsmandskabet end ikkun fægter med ganske sædvanligt Mod, saa stor, at det er usandsynligt, at Sartorius med al sin Duelighed og Tapperhed skulde seire. - Don Pedro har nu i to Maaneder været Herre over den anden Stad i Kongeriget, og dog har endnu ikke eet eneste Jndivid sluttet sig til hans Rækker; medens hans Troppetal ved Fægtninger, Sygdom og Desertion er blevet 2000 Mand mindre. Uden at ledes af Partieaand, maae vi frimodigen erklære, at Don Pedros personlige Færd ikke er populær i Portugal. Med Rette kan dette Land give ham Skyld for at have anlediget alle de Lidelser, af hvilket det nu nedtrykkes, og det føler tillige, at hans politiske Bane er betegnet med ligesaa dunke Phaser, som hans upopulære Broders, Don Miguels. Opvoxet i Despotisme, er Don Pedro meer i Munden, end i Hjertet, en Liberal; hans Væsen er opfarende og hans Overmod kan ikke finde sig i den mindste Indskrænkning, medens han aldeles mangler den væsentligste Egenskab for en Fyrste - Charakteerstyrke, derved mistede han sine varmeste Tilhængere og tilsidst sin Krone.